[{"text_idx": "#000000", "text": "'Rhyfel cartref yn anochel' i Lafur, yn o\u0302l cyn-AS"}, {"text_idx": "#000001", "text": "Disgrifiad o\u2019r llun, Fe gafodd Jeremy Corbyn ei ethol fel arweinydd newydd Llafur gyda bron i 60% o'r bleidlais"}, {"text_idx": "#000002", "text": "Mae rhyfel cartref o fewn y Blaid Lafur yn \"anochel,\" yn o\u0302l cyn-weinidog y Swyddfa Dramor."}, {"text_idx": "#000004", "text": "Er hyn, mae cydlynydd Llafur Cymru ar gyfer ymgyrch etholiad y Cynulliad, Huw Irranca-Davies, yn mynnu na fydd y frwydr yng Nghymru yn troi'n \"sioe Jeremy\" gan y bydd Carwyn Jones \"yn chwarae rhan allweddol\"."}, {"text_idx": "#000005", "text": "Pe bai'n dal yn AS Llafur, dywed Mr Howells y byddai'n gwrthwynebu arweinyddiaeth bresennol y blaid."}, {"text_idx": "#000006", "text": "Er gwaetha buddugoliaeth Mr Corbyn yn y ras i fod yn arweinydd, dywed Mr Howells fod ennill pleidlais y cyhoedd yn fater gwahanol."}, {"text_idx": "#000008", "text": "Er mwyn ennill, medd Mr Howells, mae angen i'r blaid \"ddechrau siarad mewn iaith y gall pobl ei deall, ac argyhoeddi'r cyhoedd\" a'i rybudd yw: \"Mae rhyfel cartref yn mynd i fod o fewn y blaid yn San Steffan."}, {"text_idx": "#000011", "text": "\"Ydyn nhw wir yn meddwl eu bod yn mynd i ennill eto yn y dyfodol, gyda Corbyn fel yr arweinydd? Dydw i ddim yn meddwl.\""}, {"text_idx": "#000014", "text": "Disgrifiad o\u2019r llun, Dywed Huw Irranca-Davies na fydd ymgyrch y blaid i etholiad y Cynulliad yn troi'n \"sioe Jeremy\""}, {"text_idx": "#000016", "text": "\"Beth sydd gennym ni yng Nghymru yw meddylfryd llywodraethol,\" meddai."}, {"text_idx": "#000017", "text": "\"Mae Llafur Cymru wedi bod yn rhedeg y wlad ers 1999 ac mae'r pwysau 'dach chi'n eu hwynebu pan mewn pw\u0302er yn wahanol iawn i'r rhai mae Jeremy Corbyn wedi eu hwynebu fel AS mainc o\u0302l."}, {"text_idx": "#000018", "text": "\"Mae hi'n hawdd rhagweld hynny yn arwain at densiwn.\""}, {"text_idx": "#000019", "text": "Dywed llefarydd ar ran Llafur Cymru: \"Mae'r blaid yn unedig yn ein nod i sicrhau llywodraeth Lafur arall yng Nghymru'r flwyddyn nesaf.\""}, {"text_idx": "#000021", "text": "Prif StraeonHeddlu 'wedi colli cyfle' cyn i ddyn ladd ei hunCyhoeddwyd8 awr yn o\u0302l'Emosiynol' rhedeg hanner marathon er cof am MacsenCyhoeddwyd23 awr yn o\u0302lTroi caniau a photeli'n arian yn arbrawf AberhondduCyhoeddwyd23 awr yn o\u0302l"}, {"text_idx": "#000022", "text": "Heddlu 'wedi colli cyfle' cyn i ddyn ladd ei hun"}, {"text_idx": "#000026", "text": "Gareth Hughes: O wleidyddiaeth i arlunio"}, {"text_idx": "#000031", "text": "Max Boyce yn 80: 'Un o'r bois'"}]